CELEX: 62011TN0422
Language: fi
Date: 2011-08-05 00:00:00
Title: Asia T-422/11: Kanne 5.8.2011 — Computer Resources v. julkaisutoimisto

1.10.2011   
            
            
               FI
            
            
               Euroopan unionin virallinen lehti
            
            
               C 290/13
            
         Kanne 5.8.2011 — Computer Resources v. julkaisutoimisto
   (Asia T-422/11)
   2011/C 290/17
   Oikeudenkäyntikieli: englanti
   
      Asianosaiset
   
   
      Kantaja: Computer Resources International (Dommeldange, Luxemburg) (edustaja: asianajaja S. Pappas)
   
      Vastaaja: Euroopan unionin julkaisutoimisto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan unionin julkaisutoimiston 22.7.2011 tekemän päätöksen, jolla se hylkäsi kantajan tarjouspyyntömenettelyssä AO 10340 ”Computing services — software development, maintenance, consultancy and assistance for different types of IT applications” (EUVL S 66-106099) tekemät tarjoukset ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että vastaaja ei ole noudattanut olennaista muotomääräystä, koska riidanalaiseen päätökseen ei sisälly mitään perusteluita niiden erityisten seikkojen osalta, jotka hankintayksikkö otti huomioon, kun se päätyi siihen johtopäätökseen, että kantajan tarjous oli epätavallisen alhainen.
            
         
               2)
            
            
               Toinen kanneperuste, joka perustuu siihen, että vastaaja ei ole noudattanut sitä menettelyä, jota tällaisessa asiassa on komission asetuksen (EY, Euratom) N:o 2342/2002 (1) 139 artiklan mukaan sovellettava.
            
         
               3)
            
            
               Kolmas kanneperuste, joka perustuu siihen, että vastaaja on väärinkäyttänyt menettelyä tai tehnyt päätöksensä vailla asianmukaista oikeudellista perustaa tai ainakin tehnyt virheen päätöksensä perustelujen osalta, koska kantajan esittämiä selvennyksiä ei ollut ymmärretty ja niihin ei ollut vastattu.
            
         
      (1)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EYVL L 357, s. 1).